CELEX: 42018X1593
Language: lv
Date: 2018-10-26 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 141 – Vienoti noteikumi mehānisko transportlīdzekļu apstiprināšanai attiecībā uz to riepu spiediena pārraudzības sistēmām (TPMS) [2018/1593]

26.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 269/36
               
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
         http://www.unece.org/trans/main/wp29/wp29wgs/wp29gen/wp29fdocstts.html
         Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 141 – Vienoti noteikumi mehānisko transportlīdzekļu apstiprināšanai attiecībā uz to riepu spiediena pārraudzības sistēmām (TPMS) [2018/1593]
         Spēkā stāšanās datums: 2017. gada 22. janvāris
         SATURA RĀDĪTĀJS
         NOTEIKUMI
         
                     1.
                  
                  Darbības joma
                  
               
                     2.
                  
                  Definīcijas
                  
               
                     3.
                  
                  Apstiprinājuma pieteikums
                  
               
                     4.
                  
                  Apstiprinājums
                  
               
                     5.
                  
                  Specifikācijas un testi
                  
               
                     6.
                  
                  Papildinformācija
                  
               
                     7.
                  
                  Transportlīdzekļa tipa apstiprinājuma pārveidojumi un paplašinājums
                  
               
                     8.
                  
                  Ražošanas atbilstība
                  
               
                     9.
                  
                  Sankcijas par ražošanas neatbilstību
                  
               
                     10.
                  
                  Pilnīga ražošanas izbeigšana
                  
               
                     11.
                  
                  Par apstiprināšanas testu veikšanu atbildīgo tehnisko dienestu un tipa apstiprinātāju iestāžu nosaukumi un adreses
                  
               PIELIKUMI
         
                     1.
                  
                  Paziņojums
                  
               
                     2.
                  
                  Apstiprinājuma marķējuma zīmju izkārtojums
                  
               
                     3.
                  
                  Riepu spiediena pārraudzības sistēmu (TPMS) testi
                  
               1.   DARBĪBAS JOMA
         Šie noteikumi attiecas uz tādu M1 kategorijas transportlīdzekļu, kuru maksimālā masa nepārsniedz 3 500 kg, un N1 (1) kategorijas transportlīdzekļu apstiprināšanu, kas aprīkoti ar riepu spiediena pārraudzības sistēmu, izņemot transportlīdzekļus, kuriem uz kādas ass ir dubultriteņi.
         2.   DEFINĪCIJAS
         Šajos noteikumos lieto šādas definīcijas.
         
                     2.1.
                  
                  
                     “Transportlīdzekļa apstiprinājums” ir transportlīdzekļa tipa apstiprinājums attiecībā uz riepu spiediena pārraudzības sistēmu.
                  
               
                     2.2.
                  
                  
                     “Transportlīdzekļa tips” ir transportlīdzekļi, kas ievērojami neatšķiras šādos būtiskos aspektos:
                     
                                 a)
                              
                              
                                 ražotāja komercnosaukums vai preču zīme;
                              
                           
                                 b)
                              
                              
                                 transportlīdzekļa elementi, kas būtiski ietekmē riepu spiediena pārraudzības sistēmas veiktspēju;
                              
                           
                                 c)
                              
                              
                                 riepu spiediena pārraudzības sistēmas konstrukcija.
                              
                           
               
                     2.3.
                  
                  
                     “Ritenis” ir nokomplektēts ritenis, kas sastāv no loka un riteņa diska.
                  
               
                     2.4.
                  
                  
                     “Riepa” ir pneimatiskā riepa, kas ir pastiprināts, elastīgs apvalks, kam ir vai kurš kopā ar riteni, uz kura tas uzmontēts, veido vienlaidu, toroidālu, slēgtu telpu, kura satur gāzi (parasti gaisu) vai gāzi un šķidrumu, un kas parasti paredzēta izmantošanai pie spiediena, kas pārsniedz atmosfēras spiedienu.
                  
               
                     2.5.
                  
                  
                     “Maksimālā masa” ir maksimālā vērtība attiecībā uz transportlīdzekli, ko ražotājs norādījis kā tehniski pieļaujamu (šī masa var būt lielāka nekā nacionālās administrācijas noteiktā “pieļaujamā maksimālā masa”.
                  
               
                     2.6.
                  
                  
                     “Maksimālā asslodze” ir transportlīdzekļa ražotāja norādīta tā maksimālā vērtība kopējam vertikālajam spēkam starp vienas ass riepu vai kāpurķēžu un zemes saskares virsmām, kuru rada šīs ass balstītā transportlīdzekļa masas daļa; šī slodze var būt lielāka nekā nacionālās administrācijas noteiktā “atļautā asslodze”. Asslodžu summa drīkst būt lielāka nekā transportlīdzekļa kopējai masai atbilstošā vērtība.
                  
               
                     2.7.
                  
                  
                     “Riepu spiediena pārraudzības sistēma (TPMS)” ir transportlīdzeklim uzstādīta sistēma, kas spēj novērtēt riepu spiedienu vai šī spiediena izmaiņas laikā un transportlīdzekļa darbības laikā var attiecīgo informāciju pārraidīt lietotājam.
                  
               
                     2.8.
                  
                  
                     “Spiediens aukstās riepās” ir riepu spiediens apkārtējās vides temperatūrā pirms spiediena paaugstināšanās riepu lietošanas rezultātā.
                  
               
                     2.9.
                  
                  
                     “Ieteiktais spiediens aukstās riepās (Prec)” ir transportlīdzekļa ražotāja ieteiktais spiediens katram riepu stāvoklim attiecīgajam transportlīdzeklim paredzētajos ekspluatācijas apstākļos (piem., ņemot vērā ātrumu un slodzi), kā noteikts transportlīdzekļa informatīvajā zīmē un/vai transportlīdzekļa īpašnieka rokasgrāmatā.
                  
               
                     2.10.
                  
                  
                     “Spiediens ekspluatācijas laikā (Pwarm)” ir spiediens katrā riepu stāvoklī, kas transportlīdzekļa lietošanas izraisīto temperatūras svārstību rezultātā pārsniedz spiedienu aukstās riepās (Prec).
                  
               
                     2.11.
                  
                  
                     “Testa spiediens (Ptest)” ir faktiskais riepas(-u) spiediens, kas izvēlēts katram riepu stāvoklim pēc iztukšošanas testa procedūras laikā.
                  
               3.   APSTIPRINĀJUMA PIETEIKUMS
         3.1.   Transportlīdzekļa tipa apstiprinājuma pieteikumu attiecībā uz riepu spiediena pārraudzības sistēmu iesniedz transportlīdzekļa ražotājs vai tā pienācīgi pilnvarots pārstāvis.
         3.2.   Pieteikumam pievieno transportlīdzekļa tipa aprakstu par šo noteikumu 1. pielikumā minēto informāciju trīs eksemplāros.
         3.3.   Transportlīdzekļa tipa apstiprinātājai iestādei vai par apstiprināšanas testu veikšanu atbildīgajam tehniskajam dienestam iesniedz apstiprināmā transportlīdzekļa tipa paraugu.
         3.4.   Tipa apstiprinātāja iestāde pirms tipa apstiprinājuma piešķiršanas pārliecinās, vai ir veikti pienācīgi pasākumi ražošanas atbilstības efektīvas kontroles nodrošināšanai.
         4.   APSTIPRINĀJUMS
         4.1.   Ja transportlīdzeklis, kas iesniegts apstiprināšanai saskaņā ar šiem noteikumiem, atbilst visām šo noteikumu 5. punkta prasībām, šim transportlīdzekļa tipam piešķir apstiprinājumu.
         4.2.   Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00, kas atbilst noteikumu sākotnējai redakcijai) norāda grozījumu sēriju, kura ietverti jaunākos būtiskos tehniskos grozījumus, kas šajos noteikumos izdarīti līdz apstiprinājuma izdošanas dienai. Viena un tā pati Nolīguma puse nedrīkst vienu un to pašu numuru piešķirt vairākiem transportlīdzekļu tipiem.
         4.3.   Paziņojumu par transportlīdzekļa tipa apstiprināšanu, apstiprinājuma paplašinājumu vai atteikumu saskaņā ar šiem noteikumiem nosūta Nolīguma pusēm, kuras piemēro šos noteikumus, izmantojot veidlapu, kas atbilst šo noteikumu 1. pielikumā sniegtajam paraugam.
         4.4.   Visiem transportlīdzekļiem, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli pieejamā vietā, kas precizēta apstiprinājuma veidlapā, uzliek starptautisku apstiprinājuma marķējuma zīmi, ko veido:
         
                     4.4.1.
                  
                  
                     aplis, kurā ir burts “E”, kam seko apstiprinājumu piesķīrušās valsts pazīšanas numurs (2);
                  
               
                     4.4.2.
                  
                  
                     pa labi no 4.4.1. punktā minētā apļa – šo noteikumu numurs, kam seko burts “R”, domuzīme un apstiprinājuma numurs.
                  
               4.5.   Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem noteikumiem, kas pievienoti Nolīgumam, tad valstī, kura ir piešķīrusi apstiprinājumu saskaņā ar šiem noteikumiem, 4.4.1. punktā noteiktais simbols nav jāatkārto; šādā gadījumā noteikumu un apstiprinājuma numurus un visu to noteikumu papildu simbolus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 4.4.1. punktā minētā simbola.
         4.6.   Apstiprinājuma marķējuma zīme ir skaidri salasāma un neizdzēšama.
         4.7.   Apstiprinājuma marķējuma zīme atrodas ražotāja piestiprinātās transportlīdzekļa datu plāksnītes tuvumā vai uz tās.
         4.8.   Šo noteikumu 2. pielikumā sniegti apstiprinājuma marķējuma zīmju piemēri.
         5.   SPECIFIKĀCIJAS UN TESTI
         5.1.   Vispārīgi
         5.1.1.   Visi M1 kategorijas transportlīdzekļi ar masu līdz 3 500 kg un N1 kategorijas transportlīdzekļi, kuriem abos gadījumos visas asis aprīkotas ar mono riepām un kuri aprīkoti ar 2.7. punkta definīcijai atbilstošu riepu spiediena pārraudzības sistēmu, atbilst šo noteikumu 5.1.2.–5.5.5. punktā noteiktajām veiktspējas prasībām plašā tādu ceļa un vides apstākļu diapazonā, kādi sastopami Nolīguma puses teritorijā.
         5.1.2.   Transportlīdzeklī uzstādītās riepu spiediena pārraudzības sistēmas efektivitāti nedrīkst negatīvi ietekmēt magnetiskie vai elektriskie lauki. To pierāda, izpildot Noteikumu Nr. 10 tehniskās prasības un pārejas noteikumus, piemērojot:
         
                     a)
                  
                  
                     03. sērijas grozījumus transportlīdzekļiem bez savienojuma sistēmas atkārtoti uzlādējamas enerģijas akumulēšanas sistēmas (vilces bateriju) uzlādei;
                  
               
                     b)
                  
                  
                     04. sērijas grozījumus transportlīdzekļiem ar savienojuma sistēmu atkārtoti uzlādējamas enerģijas akumulēšanas sistēmas (vilces bateriju) uzlādei.
                  
               5.1.3.   Sistēma darbojas kustības ātrumā no 40 km/h vai lēnāk līdz transportlīdzekļa maksimālajam projektētajam ātrumam.
         5.1.4.   Transportlīdzeklim jāiztur 3. pielikumā noteiktie testi (caurdūrums, difūzija un darbības traucējums).
         5.2.   Riepu spiediena noteikšana ar incidentu saistīta spiediena krituma gadījumā
         5.2.1.   TPMS brīdinājuma signāls, kas aprakstīts 5.5. punktā, ieslēdzas ne vēlāk kā pēc 10 minūšu ilga kopējā uzkrātā braukšanas laika pēc tam, kad darba spiediens ekspluatācijas laikā vienā no transportlīdzekļa riepām ir samazinājies par 20 % vai sasniedzis minimālo spiedienu 150 kPa, atkarībā, kura no šīm vērtībām ir augstāka.
         5.3.   Riepu spiediena līmeņa noteikšana, ja tas ir ievērojami zemāks nekā ieteicamais spiediens optimālai veiktspējai, tostarp optimālam degvielas patēriņam un drošībai.
         5.3.1.   TPMS brīdinājuma signāls, kas aprakstīts 5.5. punktā, ieslēdzas ne vēlāk kā pēc 60 minūšu ilga kopējā uzkrātā braukšanas laika pēc tam, kad darba spiediens ekspluatācijas laikā kādā no transportlīdzekļa riepām vai līdz pat visās četrās riepās ir samazinājies par 20 % vai sasniedz minimālo spiedienu 150 kPa, atkarībā, kura no šīm vērtībām ir augstāka.
         5.4.   Darbības traucējuma konstatēšana
         5.4.1.   TPMS brīdinājuma signāls, kas aprakstīts 5.5. punktā, ieslēdzas ne vēlāk kā pēc 10 minūtēm pēc tāda darbības traucējuma, kas ietekmē vadības vai atbildes signālu ģenerēšanu vai pārraidi transportlīdzekļa riepu spiediena pārraudzības sistēmā.
         5.5.   Brīdinājuma indikācija
         5.5.1.   Brīdinājuma indikāciju nodrošina ar Noteikumiem Nr. 121 atbilstošu optisku brīdinājuma signālu.
         5.5.2.   Brīdinājuma signāls tiek ieslēgts, aizdedzes (iedarbināšanas) slēdzis ir pozīcijā “on” (ieslēgts) (spuldžu pārbaude). Šī prasība neattiecas uz kopīgajā telpā esošajiem vizuālajiem indikatoriem.
         5.5.3.   Brīdinājuma signālam jābūt saskatāmam arī dienas gaismā; signāla stāvoklim jābūt viegli pārbaudāmam, vadītājam atrodoties vadītāja sēdeklī.
         5.5.4.   Norādei par darbības traucējumiem drīkst izmantot to pašu brīdinājuma signālu, ko izmanto norādei par nepietiekamu spiedienu. Ja 5.5.1. punktā aprakstīto brīdinājuma signālu izmanto, lai signalizētu gan par spiediena kritumu, gan par TPMS darbības traucējumu, piemēro šādus nosacījumus: aizdedzes (iedarbināšanas) slēdzim esot pozīcijā “on” (ieslēgts), brīdinājuma signāls mirgo, lai signalizētu par darbības traucējumu. Pēc īsa brīža brīdinājuma signāls ir nepārtraukti izgaismots, kamēr pastāv darbības traucējums un aizdedzes (iedarbināšanas) slēdzis ir pozīcijā “on” (ieslēgts). Brīdinājuma signāla mirgošanas un nepārtrauktas izgaismošanas secība atkārtojas katru reizi pēc aizdedzes (iedarbināšanas) slēdža iestatīšanas pozīcijā “on” (ieslēgts), kamēr darbības traucējums nav novērsts.
         5.5.5.   Brīdinājuma, kas aprakstīts 5.5.1. punktā, vizuālo indikatoru drīkst izmantot mirgošanas režīmā, lai informētu par riepu spiediena pārraudzības sistēmas atiestatīšanas statusu atbilstoši transportlīdzekļa īpašnieka rokasgrāmatai.
         6.   PAPILDINFORMĀCIJA
         6.1.   Transportlīdzekļa īpašnieka rokasgrāmatā, ja tāda ir, norāda vismaz šādu informāciju:
         
                     6.1.1.
                  
                  
                     paziņojumu, ka transportlīdzeklis ir aprīkots ar šādu sistēmu (un informāciju par sistēmas atiestatīšanu, ja attiecīgajā sistēmā šāda iespēja ir paredzēta);
                  
               
                     6.1.2.
                  
                  
                     attēlu ar 5.5.1. punktā aprakstītā vizuālā indikatora simbolu (un attēlu ar darbības traucējuma vizuālā indikatora simbolu, ja šai funkcijai tiek izmantots atsevišķs optiskais signāls);
                  
               
                     6.1.3.
                  
                  
                     papildu informāciju par zema riepu spiediena brīdinājuma vizuālā indikatora iedegšanās nozīmi un šādā gadījumā veicamajām korektīvajām darbībām.
                  
               6.2.   Ja transportlīdzeklim nav īpašnieka rokasgrāmatas, 6.1. punktā noteikto informāciju norāda redzamā vietā uz transportlīdzekļa.
         7.   TRANSPORTLĪDZEKĻA TIPA APSTIPRINĀJUMA PĀRVEIDOJUMI UN PAPLAŠINĀJUMS
         7.1.   Par visiem šo noteikumu 2.2. punktā definētā transportlīdzekļa tipa pārveidojumiem paziņo tai tipa apstiprinātājai iestādei, kas piešķīrusi transportlīdzekļa tipa apstiprinājumu. Tipa apstiprinātāja iestāde tad drīkst vai nu:
         
                     7.1.1.
                  
                  
                     uzskatīt, ka veiktajiem pārveidojumiem nav negatīvas ietekmes uz apstiprinājuma piešķiršanas nosacījumiem, un piešķirt apstiprinājuma paplašinājumu;
                  
               
                     7.1.2.
                  
                  
                     vai uzskatīt, ka izdarītie pārveidojumi ietekmē apstiprinājuma piešķiršanas nosacījumus un tāpēc pirms apstiprinājuma paplašinājuma piešķiršanas jāveic papildu testi vai pārbaudes.
                  
               7.2.   Par apstiprinājuma apstiprināšanu vai atteikšanu, norādot pārveidojumus, Nolīguma pusēm, kuras piemēro šos noteikumus, paziņo saskaņā ar 4.3. punktā noteikto procedūru.
         7.3.   Tipa apstiprinātāja iestāde informē pārējās Nolīguma puses par paplašinājumu, izmantojot paziņojuma veidlapu, kas ietverta šo noteikumu 1. pielikumā. Tā katram paplašinājumam piešķir sērijas numuru, kas zināms kā paplašinājuma numurs.
         8.   RAŽOŠANAS ATBILSTĪBA
         8.1.   Ražošanas atbilstības procedūras atbilst Nolīguma 2. papildinājumā (E/ECE/324 – E/ECE/TRANS/505/Rev.2) izklāstītajām procedūrām, ievērojot šādas prasības.
         8.2.   Tipa apstiprinātāja iestāde, kura piešķīrusi apstiprinājumu, drīkst jebkurā laikā katrā ražotnē pārliecināties par ražošanas atbilstību. Šādas pārbaudes parasti veic vismaz reizi gadā.
         9.   SANKCIJAS PAR RAŽOŠANAS NEATBILSTĪBU
         9.1.   Saskaņā ar šiem noteikumiem piešķirto transportlīdzekļa tipa apstiprinājumu drīkst anulēt, ja konstatē neatbilstību 8. punktā minētajām prasībām.
         9.2.   Ja Nolīguma puse, kas piemēro šos noteikumus, anulē tās iepriekš piešķirtu apstiprinājumu, tā par šādu anulēšanu tūlīt informē citas Nolīguma puses, kas piemēro šos noteikumus, šim nolūkam izmantojot apstiprinājuma veidlapas kopiju, kuras beigās ar lieliem burtiem rakstīts, parakstīts un datēts paziņojums “APSTIPRINĀJUMS ANULĒTS”.
         10.   PILNĪGA RAŽOŠANAS IZBEIGŠANA
         Ja apstiprinājuma turētājs pilnīgi izbeidz saskaņā ar šiem noteikumiem apstiprināta transportlīdzekļa tipa ražošanu, tas par to informē iestādi, kas piešķīrusi apstiprinājumu. Pēc atbilstoša paziņojuma saņemšanas šī iestāde par šādu izbeigšanu informē citas Nolīguma puses, kas piemēro šos noteikumus, šim nolūkam izmantojot apstiprinājuma veidlapas kopiju, kuras beigās lieliem burtiem rakstīts, parakstīts un datēts paziņojums “RAŽOŠANA IZBEIGTA”.
         11.   PAR APSTIPRINĀŠANAS TESTU VEIKŠANU ATBILDĪGO TEHNISKO DIENESTU UN TIPA APSTIPRINĀTĀJU IESTĀŽU NOSAUKUMI UN ADRESES
         Nolīguma puses, kas piemēro šos noteikumus, paziņo Apvienoto Nāciju Organizācijas Sekretariātam to tehnisko dienestu nosaukumus un adreses, kas ir atbildīgi par apstiprināšanas testu veikšanu, kā arī to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina citās valstīs izdota apstiprinājuma apstiprināšanu, paplašināšanu, atteikumu vai anulēšanu.
         
            (1)  Kā noteikts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punkts, www.unece.org/trans/main/wp29/wp29wgs/wp29gen/wp29resolutions.html
         
            (2)  1958. gada Nolīguma pušu pazīšanas numuri ir norādīti Konsolidētās rezolūcijas par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 3. pielikumā, www.unece.org/trans/main/wp29/wp29wgs/wp29gen/wp29resolutions.html
      
      
         
            1. PIELIKUMS
            Teksts attēlu
            
               PAZIŅOJUMS
               (maksimālais izmērs: A4 (210 × 297 mm))
               (1)
               Izdevējs: iestādes nosaukums
               par (2): apstiprinājuma piešķiršanu
               apstiprinājuma paplašināšanu
               apstiprinājuma atteikšanu
               apstiprinājuma anulēšanu
               pilnīgu ražošanas izbeigšanu
               transportlīdzekļa tipam attiecībā uz tā riepu spiediena pārraudzības sistēmu saskaņā ar Noteikumiem Nr. 141.
               Apstiprinājuma Nr.: Paplašinājuma Nr.:
               1. Transportlīdzekļa tirdzniecības nosaukums vai preču zīme:
               2. Transportlīdzekļa tips (ja attiecināms – iekļautie varianti):
               3. Ražotāja nosaukums un adrese:
               4. Ražotāja pārstāvja nosaukums un adrese (vajadzības gadījumā):
               5. Transportlīdzeklis nodots apstiprināšanai (datums):
               6. Par apstiprināšanas testu veikšanu atbildīgais tehniskais dienests:
               7. Testa ziņojuma datums:
               8. Testa ziņojuma numurs:
               9. Īss transportlīdzekļa tipa apraksts:
               9.1. Transportlīdzekļa masa testēšanas laikā:
               priekšējā ass:
               pakaļējā ass:
               kopā:
               9.2. Riteņa marķējums un izmērs(-i) standarta komplektam:
               9.3. Riepu spiediena pārraudzības sistēmas īss apraksts:
               (1) Tās valsts pazīšanas numurs, kura piešķīrusi, paplašinājusi, atteikusi vai anulējusi apstiprinājumu (apstiprināšanas prasības skatīt noteikumos).
               (2) Lieko svītrot.
            
            Teksts attēlu
            
               10. Testu rezultāts:
               Izmērītais
               laiks līdz brīdinājumam
               (mm:ss)
               “Caurdūruma tests”
               “Difūzijas tests”
               “Darbības traucējumu tests”
               11. Apstiprinājuma marķējuma zīmes atrašanās vieta:
               12. Apstiprinājuma paplašināšanas iemesls(-i) (ja attiecināms):
               13. Apstiprinājums piešķirts/atteikts/paplašināts/anulēts (2)
               14. Vieta:
               15. Datums:
               16. Paraksts:
               17. Šim paziņojumam pievienots to dokumentu saraksts, kuri deponēti tipa apstiprinātājā iestādē, kas piešķīra apstiprinājumu, un kurus var saņemt pēc pieprasījuma.
            
         
      
      
         
            2. PIELIKUMS
            
               APSTIPRINĀJUMA MARĶĒJUMA ZĪMJU IZKĀRTOJUMS
            
            (Sk. šo noteikumu 4.4. punktu)
            
               
            Iepriekš redzamais apstiprinājuma marķējums, kas piestiprināts transportlīdzeklim, norāda, ka attiecīgais transportlīdzekļa tips attiecībā uz aprīkošanu ar riepu spiediena pārraudzības sistēmu ir apstiprināts Nīderlandē (E 4) saskaņā ar Noteikumiem Nr. 141 ar apstiprinājuma numuru 002439. Apstiprinājuma numurs norāda, ka apstiprinājums piešķirts atbilstoši Noteikumu Nr. 141 prasībām to sākotnējā redakcijā.
         
      
      
         
            3. PIELIKUMS
            
               RIEPU SPIEDIENA PĀRRAUDZĪBAS SISTĒMU (TPMS) TESTI
            
            1.   TESTA APSTĀKĻI
            1.1.   Apkārtējās vides temperatūra
            Apkārtējās vides temperatūra ir no 0 °C līdz 40 °C.
            1.2.   Testēšanas ceļa virsma
            Ceļa segums nodrošina labu saķeri. Testēšanas laikā ceļa segums ir sauss.
            1.3.   Testus veic vidē, kurā nav jūtamu radioviļņu traucējumu.
            1.4.   Nosacījumi attiecībā uz transportlīdzekli
            1.4.1.   Testa masa
            Transportlīdzekli var testēt jebkādos slodzes apstākļos, ja masas sadalījums starp asīm atbilst transportlīdzekļa ražotāja norādītajam, nepārsniedzot maksimālo pieļaujamo masu uz katras ass.
            Taču, ja sistēmu nav iespējams iestatīt vai atiestatīt, transportlīdzekli testē neslogotu. Papildus vadītājam priekšējā sēdeklī drīkst atrasties otra persona, kura ir atbildīga par testu rezultātu reģistrāciju. Testa laikā slodzes apstākļus nemaina.
            1.4.2.   Transportlīdzekļa ātrums
            
               TPMS kalibrē un testē:
            
                        a)
                     
                     
                        ātrumu diapazonā no 40 km/h līdz 120 km/h vai līdz maksimālajam projektētajam ātrumam, ja tas ir mazāks nekā 120 km/h, veicot caurdūruma testu, lai pārbaudītu šo noteikumu 5.2. punkta prasību izpildi; un
                     
                  
                        b)
                     
                     
                        ātrumu diapazonā no 40 līdz 100 km/h, veicot difūzijas testu, lai pārbaudītu šo noteikumu 5.3. punkta prasību izpildi, un darbības traucējumu testu, lai pārbaudītu šo noteikumu 5.4. punkta prasību izpildi.
                     
                  Testa laikā aptver visu ātruma diapazonu.
            Transportlīdzekļiem, kas aprīkoti ar ātrumtures sistēmu, testa laikā to neieslēdz.
            1.4.3.   Riteņa loka pozīcija
            Riteņa loks attiecībā pret riteni var atrasties jebkurā pozīcijā atbilstoši attiecīgajiem transportlīdzekļa ražotāja norādījumiem vai ierobežojumiem.
            1.4.4.   Transportlīdzeklis nekustīgā stāvoklī
            Nekustīgā stāvoklī esoša transportlīdzekļa riepas sargā no tiešiem saules stariem. Atrašanās vietu pasargā no vēja, kurš var ietekmēt testa rezultātus.
            1.4.5.   Bremžu pedāļa izmantošana
            Kopējā braukšanas laikā neieskaita laiku, kad transportlīdzekļa braukšanas laikā izmanto darba bremzes.
            1.4.6.   Riepas
            Transportlīdzekli testē ar tam uzmontētām riepām atbilstīgi transportlīdzekļa ražotāja ieteikumiem. Tomēr TPMS darbības traucējumu testēšanai var izmantot rezerves riepu.
            1.5.   Spiediena mērīšanas iekārtas precizitāte
            Šajā pielikumā minēto testu veikšanai izmantotās spiediena mērīšanas iekārtas precizitāte ir vismaz ± 3 kPa.
            2.   TESTA PROCEDŪRA
            Testu veic testa ātrumā, kas iekļaujas šā pielikuma 1.4.2. punktā noteiktajā ātruma diapazonā, vismaz vienu reizi veicot testu saskaņā ar šā pielikuma 2.6.1. punktu (“caurdūruma tests”) un vismaz vienu reizi veicot testu saskaņā ar šā pielikuma 2.6.2. punktu (“difūzijas tests”).
            2.1.   Pirms transportlīdzekļa riepu piepūšanas transportlīdzekli vismaz uz vienu stundu novieto nekustīgā stāvoklī ārpus telpām apkārtējās vides temperatūrā ar izslēgtu motoru vietā, kur transportlīdzeklis pasargāts no tiešiem saules stariem un nav pakļauts vējam vai cita veida sildošai vai dzesējošai ietekmei. Transportlīdzekļa riepas piepūš līdz transportlīdzekļa ražotāja ieteiktajam spiedienam aukstās riepās (Prec) saskaņā ar transportlīdzekļa ražotāja ieteikumiem par ātruma un slodzes apstākļiem un riepu pozīciju. Visus spiediena mērījumus veic ar vienu un to pašu testa iekārtu.
            2.2.   Transportlīdzeklim atrodoties nekustīgā stāvoklī un aizdedzes sistēmai atrodoties pozīcijā “Lock” (bloķēts) vai “Off” (izslēgts), aizdedzes sistēmas slēdzi ieslēdz pozīcijā “On” (ieslēgts) vai “Run” (darbojas). Riepu spiediena pārraudzības sistēma veic zema riepu spiediena vizuālā indikatora darbības pārbaudi, kā noteikts šo noteikumu 5.5.2. punktā. Minētā pēdējā prasība neattiecas uz kopīgajā telpā esošajiem vizuālajiem indikatoriem.
            2.3.   Attiecīgā gadījumā iestata vai atiestata riepu spiediena pārraudzības sistēmu saskaņā ar transportlīdzekļa ražotāja ieteikumiem.
            2.4.   Mācību fāze
            2.4.1.   Ar transportlīdzekli brauc vismaz 20 minūtes, ievērojot šā pielikuma 1.4.2. punktā noteikto ātruma diapazonu, un ar vidējo ātrumu 80 km/h (± 10 km/h). Mācību fāzes laikā kopā ne ilgāk kā divas minūtes drīkst braukt ar ātrumu, kas neatbilst ātruma diapazonam.
            2.4.2.   Ja braukšanas testu veic trasē (pa apli vai ovālu), kurā līkumi ir tikai vienā virzienā, pēc tehniskā dienesta ieskatiem braucienu šā pielikuma 2.4.1. punktā minētā braukšanas testa laikā vienādos laika posmos (± 2 minūtes) veic abos virzienos.
            2.4.3.   Piecu minūšu laikā pēc mācību fāzes pabeigšanas izmēra iztukšojamās(-o) riepas(-u) spiedienu siltā riepā. Spiedienu siltā riepā mēra kā Pwarm vērtību. Šo vērtību izmanto turpmāk aprakstītajās darbībās.
            2.5.   Iztukšošanas fāze
            2.5.1.   Caurdūruma testa procedūra šo noteikumu 5.2. punkta prasību izpildes pārbaudei
            Piecu minūšu laikā pēc spiediena izmērīšanas siltās riepās saskaņā ar šā pielikuma 2.4.3. punktu vienu no transportlīdzekļa riepām iztukšo, līdz Pwarm vērtība samazinās par 20 % vai sasniedz minimālo spiediena līmeni 150 kPa atkarībā, kura vērtība ir lielāka, proti, sasniedz Ptest. Pēc stabilizācijas perioda, kas ilgst 2–5 minūtes, spiedienu Ptest atkārtoti pārbauda un nepieciešamības gadījumā noregulē.
            2.5.2.   Difūzijas testa procedūra šo noteikumu 5.3. punkta prasību izpildes pārbaudei
            Piecu minūšu laikā pēc spiediena mērīšanas siltās riepās saskaņā ar šā pielikuma 2.4.3. punktu visas transportlīdzekļa riepas iztukšo, līdz Pwarm spiediens riepās samazinās par 20 % un vēl par 7 kPa, proti, sasniedz Ptest. Pēc stabilizācijas perioda, kas ilgst 2–5 minūtes, spiedienu Ptest atkārtoti pārbauda un nepieciešamības gadījumā noregulē.
            2.6.   Zema riepu spiediena noteikšanas fāze
            2.6.1.   Caurdūruma testa procedūra šo noteikumu 5.2. punkta prasību izpildes pārbaudei
            2.6.1.1.   Ar transportlīdzekli brauc pa jebkuru testa trases posmu (tam nav jābūt nepārtrauktam). Kopējais uzkrātais transportlīdzekļa braukšanas laiks nepārsniedz 10 minūtes vai atbilst laikam, pēc kāda ieslēdzas zema riepu spiediena vizuālais indikators.
            2.6.2.   Difūzijas testa procedūra šo noteikumu 5.3. punkta prasību izpildes pārbaudei
            2.6.2.1.   Ar transportlīdzekli brauc pa jebkuru testa trases posmu. Pēc ne mazāk kā divdesmit (20) un ne vairāk kā četrdesmit (40) minūtēm transportlīdzekli pilnībā aptur, motoru izslēdz un aizdedzes atslēgu izņem uz ne mazāk kā vienu (1) un ne vairāk kā trīs (3) minūtēm. Atsāk testu. Kopējais uzkrātais transportlīdzekļa braukšanas laiks apstākļos, kas noteikti 1.4.2. punktā, nepārsniedz 60 minūtes atbilstīgi šā pielikuma 1.4.2. punkta nosacījumiem vai laiku, pēc kāda ieslēdzas zema riepu spiediena vizuālais indikators, vadoties pēc mazākā laikposma.
            2.6.3.   Ja zema riepu spiediena signāls neieslēdzas, testu pārtrauc.
            2.7.   Ja zema riepu spiediena vizuālais indikators ieslēdzas šā pielikuma 2.6. punktā aprakstītās procedūras laikā, aizdedzes sistēmu izslēdz, pārslēdzot pozīcijā “Off” (izslēgts) vai “Lock” (bloķēts). Pēc 5 minūtēm transportlīdzekļa aizdedzes sistēmu ieslēdz “On” (ieslēgts) (“Run” (darbojas)) pozīcijā. Vizuālajam indikatoram jāieslēdzas un jāturpina degt, kamēr aizdedzes sistēmas slēdzis ir pozīcijā “On” (ieslēgts) (“Run” (darbojas)).
            2.8.   Visas transportlīdzekļa riepas piepūš līdz transportlīdzekļa ražotāja ieteiktajam spiedienam aukstās riepās. Sistēmu atiestata saskaņā ar transportlīdzekļa ražotāja norādījumiem. Pārbauda, vai optiskais signāls ir izslēdzies. Nepieciešamības gadījumā ar transportlīdzekli brauc, līdz optiskais signāls izslēdzas. Ja optiskais signāls neizslēdzas, testu pārtrauc.
            2.9.   Iztukšošanas fāzes atkārtošana
            Testu drīkst atkārtot ar tādām pašām vai atšķirīgām slodzēm, izmantojot šā pielikuma 2.1.–2.8. punktā minētās attiecīgās procedūras, ar nepietiekamu spiedienu attiecīgajā(-ās) transportlīdzekļa riepā(-ās) saskaņā ar šo noteikumu 5.2. vai 5.3. punkta prasībām, izvēloties atbilstošo.
            3.   TPMS DARBĪBAS TRAUCĒJUMU NOTEIKŠANA
            3.1.   Imitē TPMS darbības traucējumus, piemēram, atvienojot strāvas padevi jebkurai TPMS sastāvdaļai, pārtraucot elektrisku savienojumu starp TPMS sastāvdaļām vai uzmontējot transportlīdzeklim riepu vai riteni, kas nav saderīgs ar TPMS. Imitējot TPMS darbības traucējumus, neatvieno strāvas padevi vizuālā indikatora spuldzēm.
            3.2.   Ar transportlīdzekli brauc pa jebkuru testa trases posmu, kopējam uzkrātajam braukšanas laikam sasniedzot 10 minūtes (tam nav jābūt nepārtrauktam).
            3.3.   Kopējais uzkrātais transportlīdzekļa braukšanas laiks saskaņā ar 3.2. punktu nepārsniedz 10 minūtes vai laiku, pēc kāda iedegas TPMS darbības traucējuma vizuālais indikators, vadoties pēc mazākā laikposma.
            3.4.   Ja TPMS darbības traucējuma indikators neieslēdzas saskaņā ar šo noteikumu 5.4. punktu, testu pārtrauc.
            3.5.   Ja TPMS darbības traucējuma indikators deg vai ieslēdzas šā pielikuma 3.1.–3.3. punktā minētās procedūras laikā, aizdedzes sistēmu izslēdz, pārslēdzot pozīcijā “Off” (izslēgts) vai “Lock” (bloķēts). Pēc piecām minūtēm transportlīdzekļa aizdedzes sistēmu atkārtoti ieslēdz pozīcijā “On” (ieslēgts) (“Run” (darbojas)). TPMS darbības traucējuma indikators atkal norāda par darbības traucējumu un turpina degt, kamēr aizdedzes sistēmas slēdzis ir pozīcijā “On” (ieslēgts) (“Run” (darbojas)).
            3.6.   Atjauno normālu TPMS darbību. Nepieciešamības gadījumā ar transportlīdzekli brauc, līdz brīdinājuma signāls izslēdzas. Ja brīdinājuma spuldze neizslēdzas, testu pārtrauc.
            3.7.   Testu drīkst atkārtot, izmantojot šā pielikuma 3.1. līdz 3.6. punktā minētās testa procedūras, katra šāda testa laikā imitējot viena veida darbības traucējumu.